Ministerul Tineretului și Sportului - MTS

Ordinul nr. 1415/2020 pentru modificarea Normelor metodologice privind acordarea unui ajutor financiar sub formă de voucher pentru încurajarea și sprijinirea copiilor în practicarea sportului de performanță, aprobate prin Ordinul ministrului tineretului și sportului nr. 1.199/2020

[Modificări](https://lege5.ro/Gratuit/gm4tanbzgm2q/alegeconsolidare) (...)

**Text publicat în Monitorul Oficial, Partea I nr. 1020 din 03 noiembrie 2020.**

În vigoare de la 03 noiembrie 2020

Bottom of Form

Având în vedere:

**-** Ordonanța de urgență a Guvernului [nr. 157/2020](https://lege5.ro/Gratuit/gm4dgnzug43q/ordonanta-de-urgenta-nr-157-2020-privind-acordarea-unui-ajutor-financiar-sub-forma-de-voucher-pentru-incurajarea-si-sprijinirea-copiilor-in-practicarea-sportului-de-performanta?d=2020-11-05) privind acordarea unui ajutor financiar sub formă de voucher pentru încurajarea și sprijinirea copiilor în practicarea sportului de performanță, cu modificările ulterioare;

**-** Referatul de aprobare nr. 482 din 20.10.2020 întocmit de Direcția sportul pentru toți și programe pentru tineret,

în temeiul art. 8 [alin. (4)](https://lege5.ro/Gratuit/gmztonzuga/hotararea-nr-11-2013-privind-organizarea-si-functionarea-ministerului-tineretului-si-sportului?pid=63703893&d=2020-11-05#p-63703893) din Hotărârea Guvernului nr. 11/2013 privind organizarea și funcționarea Ministerului Tineretului și Sportului, cu modificările și completările ulterioare,

ministrul tineretului și sportului emite prezentul ordin.

[**Art. I. -**](https://lege5.ro/Gratuit/gm4tanbzgm2q/art-i-ordin-1415-2020?dp=gmzdmnrrha3dgoa)

[Normele metodologice](https://lege5.ro/Gratuit/gm4dinzxge3q/normele-metodologice-privind-acordarea-unui-ajutor-financiar-sub-forma-de-voucher-pentru-incurajarea-si-sprijinirea-copiilor-in-practicarea-sportului-de-performanta-din-15092020?d=2020-11-05) privind acordarea unui ajutor financiar sub formă de voucher pentru încurajarea și sprijinirea copiilor în practicarea sportului de performanță, aprobate prin Ordinul ministrului tineretului și sportului [nr. 1.199/2020](https://lege5.ro/Gratuit/gm4dinzxge3a/ordinul-nr-1199-2020-pentru-aprobarea-normelor-metodologice-privind-acordarea-unui-ajutor-financiar-sub-forma-de-voucher-pentru-incurajarea-si-sprijinirea-copiilor-in-practicarea-sportului-de-performa?d=2020-11-05), publicat în Monitorul Oficial al României, Partea I, nr. 849 din 16 septembrie 2020, se modifică după cum urmează:

**1.** La articolul 7, [alineatele (1)](https://lege5.ro/Gratuit/gm4dinzxge3q/normele-metodologice-privind-acordarea-unui-ajutor-financiar-sub-forma-de-voucher-pentru-incurajarea-si-sprijinirea-copiilor-in-practicarea-sportului-de-performanta-din-15092020?pid=323404450&d=2020-11-05#p-323404450) și [(2)](https://lege5.ro/Gratuit/gm4dinzxge3q/normele-metodologice-privind-acordarea-unui-ajutor-financiar-sub-forma-de-voucher-pentru-incurajarea-si-sprijinirea-copiilor-in-practicarea-sportului-de-performanta-din-15092020?pid=323404456&d=2020-11-05#p-323404456) se modifică și vor avea următorul cuprins:

*"*

[***Art. 7. -***](https://lege5.ro/Gratuit/gm4tanbzgm2q/art-7-ordin-1415-2020?dp=gmzdmnrrha3dimq)

***(1)****Solicitarea acordării voucherului se face pe baza următoarelor documente:*

***-****cerere pentru acordarea ajutorului financiar sub formă de voucher - anexa nr. 1, însoțită de:*

***1.****certificat de naștere, în original;*

***2.****act de identitate al părintelui/reprezentantului legal, în original;*

***3.****legitimație sportivă (original și copie);*

***4.****declarație privind acordul prelucrării datelor cu caracter personal - anexa nr. 4.*

***(2)****Copia legitimatei sportive trebuie certificată conform cu originalul de către persoana desemnată să primească documentele."*

**2.** [Articolul 11](https://lege5.ro/Gratuit/gm4dinzxge3q/normele-metodologice-privind-acordarea-unui-ajutor-financiar-sub-forma-de-voucher-pentru-incurajarea-si-sprijinirea-copiilor-in-practicarea-sportului-de-performanta-din-15092020?pid=323404463&d=2020-11-05#p-323404463) se modifică și va avea următorul cuprins:

*"*[***Art. 11. -***](https://lege5.ro/Gratuit/gm4tanbzgm2q/art-11-ordin-1415-2020?dp=gmzdmnrrha3dkmq)

*Cluburile sportive transmit la D.J.S.T. și la D.S.T.M.B. situația centralizată a solicitărilor de acordare a voucherului la sfârșitul fiecărei săptămâni în care au avut loc solicitări, în format electronic (Excel) și în format letric (document asumat de către reprezentantul legal al clubului sportiv). Data ultimei transmiteri este 4 decembrie 2020. În situația în care documentele sunt depuse în format electronic, prelucrarea și transmiterea datelor de către persoana special desemnată, în condițiile respectării principiului responsabilității, cu obligația asigurării securității datelor stabilite de*[*art. 24*](https://lege5.ro/Gratuit/geydmobqg42q/regulamentul-nr-679-2016-privind-protectia-persoanelor-fizice-in-ceea-ce-priveste-prelucrarea-datelor-cu-caracter-personal-si-privind-libera-circulatie-a-acestor-date-si-de-abrogare-a-directivei-95-46?pid=94669988&d=2020-11-05#p-94669988)*și*[*32*](https://lege5.ro/Gratuit/geydmobqg42q/regulamentul-nr-679-2016-privind-protectia-persoanelor-fizice-in-ceea-ce-priveste-prelucrarea-datelor-cu-caracter-personal-si-privind-libera-circulatie-a-acestor-date-si-de-abrogare-a-directivei-95-46?pid=94670050&d=2020-11-05#p-94670050)*din Regulamentul (UE) nr. 679/2016, se fac prin intermediul unui e-mail care va conține în subsolul mesajului următorul avertisment: «Prezentul mesaj este confidențial și se adresează numai instituției și persoanei menționate ca destinatar, precum și altor persoane autorizate să îl primească. În cazul în care nu sunteți destinatarul vizat, vă aducem la cunoștință că dezvăluirea, copierea, distribuirea sau inițierea unor acțiuni pe baza prezentei informații este strict interzisă și atrage răspunderea juridică. Dacă ați primit acest mesaj dintr-o eroare, vă rugăm să ne anunțați imediat, ca răspuns la mesajul de față, și să îl ștergeți apoi din sistemul dumneavoastră.»"*

**3.** [Articolul 12](https://lege5.ro/Gratuit/gm4dinzxge3q/normele-metodologice-privind-acordarea-unui-ajutor-financiar-sub-forma-de-voucher-pentru-incurajarea-si-sprijinirea-copiilor-in-practicarea-sportului-de-performanta-din-15092020?pid=323404465&d=2020-11-05#p-323404465) se modifică și va avea următorul cuprins:

*"*[***Art. 12. -***](https://lege5.ro/Gratuit/gm4tanbzgm2q/art-12-ordin-1415-2020?dp=gmzdmnrrha3dknq)

*D.J.S.T. și D.S.T.M.B. transmit la M.T.S., exclusiv prin intermediul căsuței de e-mail de serviciu - @mts.ro, săptămânal, în fiecare zi de luni pentru săptămâna precedentă, situația centralizată a solicitărilor de acordare de voucher, în format electronic (Excel). Data ultimei transmiteri este 7 decembrie 2020."*

**4.** Anexa [nr. 4](https://lege5.ro/Gratuit/gm4dinzxge3q/normele-metodologice-privind-acordarea-unui-ajutor-financiar-sub-forma-de-voucher-pentru-incurajarea-si-sprijinirea-copiilor-in-practicarea-sportului-de-performanta-din-15092020?pid=323404557&d=2020-11-05#p-323404557) se modifică și va avea următorul cuprins:

*"*

***ANEXA Nr. 4la normele metodologice***

[***Declarație de consimțământ privind acordul pentru prelucrarea datelor cu caracter personal în vederea acordării unui ajutor financiar sub formă de voucher pentru încurajarea și sprijinirea copiilor în practicarea sportului de performanță***](https://lege5.ro/Gratuit/gm4tanbzgm2q/declaratie-de-consimtamant-privind-acordul-pentru-prelucrarea-datelor-cu-caracter-personal-in-vederea-acordarii-unui-ajutor-financiar-sub-forma-de-voucher-pentru-incurajarea-si-sprijinirea-copiilor-in?dp=gmzdmnrrha3dmmi)

*Subsemnatul(a), . . . . . . . . . ., cod numeric personal . . . . . . . . . ., născut(ă) la data . . . . . . . . . . în localitatea . . . . . . . . . ., domiciliat(ă) în . . . . . . . . . ., posesor/posesoare al/a C.I. seria . . . . . . . . . . nr. . . . . . . . . . ., eliberată de . . . . . . . . . . la data de . . . . . . . . . ., declar că:*

*Am fost informat (ă) cu privire la prevederile Regulamentului (UE)*[*nr. 679/2016*](https://lege5.ro/Gratuit/geydmobqg42q/regulamentul-nr-679-2016-privind-protectia-persoanelor-fizice-in-ceea-ce-priveste-prelucrarea-datelor-cu-caracter-personal-si-privind-libera-circulatie-a-acestor-date-si-de-abrogare-a-directivei-95-46?d=2020-11-05)*privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei*[*95/46/CE*](https://lege5.ro/Gratuit/gm4tanbzgm2q/ordinul-nr-1415-2020-pentru-modificarea-normelor-metodologice-privind-acordarea-unui-ajutor-financiar-sub-forma-de-voucher-pentru-incurajarea-si-sprijinirea-copiilor-in-practicarea-sportului-de-perfor)*(Regulamentul general privind protecția datelor) adoptat de Parlamentul European și Consiliul Uniunii Europene.*

*Am fost informat(ă) că beneficiez de dreptul de acces, de intervenție asupra datelor mele și dreptul de a nu fi supus unei decizii individuale, acest consimțământ putând fi revocat în orice moment, cu efect ulterior printr-o notificare gratuită către Clubul Sportiv . . . . . . . . . ., Direcția Județeană pentru Sport și Tineret . . . . . . . . . ./Direcția pentru Sport și Tineret a Municipiului București, respectiv Ministerul Tineretului și Sportului. Notificarea de revocare a consimțământului poate fi realizată prin e-mail.*

*Am în vedere faptul că revocarea consimțământului nu afectează legalitatea utilizării datelor înainte de retragerea consimțământului (notificarea nu are impact retroactiv).*

*În cazul în care consimțământul nu este acordat sau a fost revocat, datele personale nu vor fi utilizate în scopurile de mai sus.*

*Am fost informat(ă) că datele cu caracter personal, precum și ale copilului/copiilor meu/mei minor/minori (numele și prenumele, CNP, seria și numărul legitimației sportive, data eliberării legitimației, ramura de sport) urmează să fie prelucrate și stocate în cadrul Ministerului Tineretului și Sportului, direcției județene de tineret și sport și Clubului Sportiv . . . . . . . . . . doar în scopurile prevăzute de legislație în ceea ce privește calitatea mea de reprezentant legal/tutore al copilului beneficiar . . . . . . . . . . .*

*Am fost informat(ă) că prelucrarea datelor mele cu caracter personal este necesară în vederea obligațiilor legale ce îi revin Ministerului Tineretului și Sportului, direcției județene de tineret și sport și Clubului Sportiv . . . . . . . . . ., precum și în scopul intereselor și drepturilor ce îmi revin.*

*Am fost informat(ă) că datele mele cu caracter personal sunt comunicate autorităților publice, precum și altor instituții abilitate (de exemplu: ANAF, A.N.F.P., I.T.M., A.N.I., la solicitarea instanțelor judecătorești sau a organelor de cercetare penală etc.).*

*Am fost informat(ă) că în scopul prelucrării exacte a datelor mele cu caracter personal, am obligația de a aduce la cunoștința Ministerului Tineretului și Sportului, direcției județene de tineret și sport și Clubului Sportiv . . . . . . . . . . orice modificare survenită asupra datelor mele personale.*

*În consecință, îmi dau consimțământul pentru prelucrarea, transmiterea și stocarea datelor cu caracter personal în cadrul Ministerului Tineretului și Sportului, Direcției Județene de Tineret și Sport . . . . . . . . . . și Clubului Sportiv . . . . . . . . . . .*

|  |  |  |
| --- | --- | --- |
|  |  |  |
|  | Data . . . . . . . . . . | Semnătura . . . . . . . . . ." |

[**Art. II. -**](https://lege5.ro/Gratuit/gm4tanbzgm2q/art-ii-ordin-1415-2020?dp=gmzdmnrrha3domy)

Prezentul ordin se publică în Monitorul Oficial al României, Partea I.

|  |  |
| --- | --- |
|  |  |
|  | p. Ministrul tineretului și sportului, Nicoleta Hancia, secretar general adjunct |